Kenneth Anthony Angell

**Kenneth Anthony Angell** (født 3. august 1930 i Providence i Rhode Island i USA; død 4. oktober 2016 i Winooski i Vermont) var en amerikansk katolsk prelat og biskop av Burlington i Vermont.

## Liv og virke
### Bakgrunn
Kenneth A. Angell var sønn av Henry og Mae Angell. Hans slekt på farssiden sporer sin tid i Nord-Amerika tilbake til 1600-tallet: Thomas Angell (1618-1694), også kjent som *Thomas Angelle* ble født i St. Albans i Hertfordshire i England og var en av grunnleggerne av kolonien (den senere amerikanske delstaten) Rhode Island. 

Etter skoletid i East Providence gikk Kenneth Anthony Angell på *Our Lady of Providence Seminary* i Warwick og på St. Mary's Seminary i Baltimore i Maryland.

Hans yngre bror var fjernsynsprodusenten og forfatteren David Angell (som mottok Emmy Award for serien *[[Frasier]]*). David var ombord American Airlines Flight 11 da det den 11. september 2001 ble styrt inn i Nordre tårn av World Trade Centers tvillingtårn i New York City, som del av Al Qaidas terrorangrep den dagen. Han og hans kone Lynn omkom i krasjet.

### Prest
Kenneth Anthony Angell ble presteviet for bispedømmet Providence den 26. mai 1956.

### Hjelpebiskop i Providence
Pave Paul VI utnevnte ham den 9. august 1974 til hjelpebiskop i Providence og titulærbiskop av *Septimunicia*. Biskopen av Providence, Louis Edward Gelineau, bispeviet ham den 7. oktober samme år; medkonsekrerende var  John Francis Whealon, erkebiskop av Hartford, og John Francis Hackett, hjelpebiskop i Hartford. Han var hjelpebiskop der i nesten tyve år.

### Biskop av Burlington
Den 6. oktober 1992 utnevntet pave Johannes Paul II ham til biskop av Burlington, og der ble han innført i embedet den 9. november samme år. Han var en sterk motstander av homoekteskap, og kjempet uten hell mot H.B. 847, en lov fra 2000 som likestiller rettighetene til samkjønnede partnere med ektefolk. For Vermont House of Representatives sa han: *«Do not let the court or anybody else push you around. You have no duty, moral or constitutional, to weaken the institution of marriage. If the court thinks otherwise, then let the people overrule the court. This is the United States of America. We are not ruled by kings, whether on a throne or in the courtroom.»* I 2001 skrev han til Representantenes Hus for å uttrykke sim motstand mot dødstraff: *«We must not perpetuate the crime of murder by becoming a society that kills for retribution.... We must not promote or justify a culture of vengeance. We cannot hope to teach that killing is wrong by killing.»*

Den 9. november 2005 innvilget pave Benedikt XVI hans avskjedssøknad på grunn av høy alder.

## Episkopalgenealogi
Hans episkopalgenealogi var:

* Kardinal Scipione Rebiba  (1504–1577)
* Kardinal Giulio Antonio Santorio  (1532–1602) *bispeviet 1566
* Kardinal Girolamo Bernerio (1540–1611) *1586
* Erkebiskop Galeazzo Sanvitale  (1566–1622) *1604
* Kardinal Ludovico Ludovisi  (1595–1632) *1621
* Kardinal Luigi Caetani (1595–1642) *1622
* Kardinal Ulderico Carpegna (1595–1679) *1630
* Kardinal Paluzzo Paluzzi Altieri degli Albertoni (1623–1698) *1666
* Pave Benedikt XIII (1649–1730) *1675
* Pave Benedikt XIV (1675–1758) *1724
* Erkebiskop Enrico Enríquez (1701–1756) *1743
* Erkebiskop Manuel Quintano Bonifaz (1698–1774) *1749
* Kardinal Buenaventura Córdoba Espinosa de la Cerda (1724–1777) *1761
* Kardinal Giuseppe Maria Doria Pamphilj (1751–1816) *1785
* Pave Pius VIII (1761-1830) *1816
* Pave Pius IX (1792-1878) *1827
* Kardinal Raffaele Monaco La Valletta (1827–1896) *1874
* Kardinal Francesco di Paolo Satolli (1839–1910) *1888
* Kardinal William Henry O'Connell (1859–1944) *1901
* Kardinal Richard James Cushing (1895–1970) *1939
* Biskop Edward Francis Ryan (1879-1956) *1945
* Biskop Robert Francis Joyce (1896-1990) *1954
* Biskop Louis Edward Gelineau (1928-) *1972
* Biskop *Kenneth Anthony Angell* (1930–2016) *1974

## Referanser